《两鹤行》
宋代·吕本中

西风引湖光，上与月色乱。化为两白鹤，飞来洞庭岸。

洞庭无网罗，两鹤愿为伴。鸣声既清好，羽翼又璀璨。

一鹤飞上天，久厌俗眼玩。一鹤不能飞，摧颓自悲叹。

三年望绝壁，念汝肠已断。昔既薄恩情，今还恨霄汉。

未忍学鹪鹩，裁求一枝换。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。